**Apstiprināts**

Krāslavas novada pašvaldības domes

30.09.2021.sēdē (protokols Nr.8, 33.§)

**Atklātā konkursa nolikums**

**uz Dagdas pilsētas pirmsskolas izglītības iestādes “Saulīte”**

**vadītāja amatu**

1. **Vispārīgie jautājumi**
2. Nolikums nosaka kārtību, kādā tiek organizēta kandidātu atlases procedūra (turpmāk – Konkurss) uz Dagdas pilsētas pirmsskolas izglītības iestādes “Saulīte” vadītāja (turpmāk – PII vadītājs) amatu, Konkursa izsludināšanas un norises kārtību, kā arī pretendentu iesniegto pieteikumu vērtēšanas kārtību.
3. Amata Konkursa mērķis ir izvēlēties atbilstošāko pretendentu PII vadītāja amatam.
4. Konkursa uzdevums ir izvērtēt pretendentu atbilstību PII vadītāja amatam.
5. Pretendentu atbilstību PII vadītāja amata prasībām nosaka atbilstoši šajā nolikumā noteiktajiem vērtēšanas kritērijiem.
6. Konkursu organizē komisija (turpmāk - Komisija) 5 (piecu) locekļu sastāvā, kas izveidota ar Krāslavas novada pašvaldības izpilddirektora rīkojumu. Komisijas sastāvs var tik mainīts gadījumā, ja tam ir objektīvi iemesli.
7. Komisijas sēdes vada komisijas priekšsēdētājs. Komisijas sēdes tiek protokolētas. Protokolus paraksta visi klātesošie Komisijas locekļi.
8. Komisija ir lemttiesīga, ja tajā piedalās ne mazāk kā 4 (četri) komisijas locekļi.
9. Komisija darbu veic Dagdas pilsētas un pagastu apvienības telpās vai attālināti, sazinoties ar elektroniskā pasta starpniecību vai video konferences veidā. Komisijas sēdes ir slēgtas.
10. Komisijas priekšsēdētājs sasauc Komisijas sēdes, nosaka to norises vietu un laiku, kā arī vada komisijas sēdes.
11. Vērtēšana notiek divās kārtās:
	1. pretendentu iesniegto dokumentu un kvalifikācijas atbilstības pārbaude (pirmā kārta);
	2. intervijas ar kandidātiem (otrā kārta).
12. Interviju norises laiku un vietu nosaka Komisijas priekšsēdētājs, intervijas var notikt attālināti ar videokonferences starpniecību. Interviju norises laiku un vietu Komisijas sekretārs telefoniski paziņo pretendentiem, kuri izturējuši pirmo atlases kārtu un tiek aicināti uz interviju.
13. Konkursa nolikums tiek publicēts sekojošās interneta vietnēs www.kraslava.lv, [www.dagda.lv](http://www.dagda.lv) , Nodarbinātības valsts aģentūras vakanču portālā un laikrakstā “Krāslavas Vēstis”.
14. **PII vadītāja galvenie amata pienākumi un pretendentiem izvirzītās prasības**
15. PII vadītāja galvenie amata pienākumi:
	1. vadīt, plānot un organizēt pirmsskolas izglītības iestādes darbu kopumā atbilstoši LR likumdošanai un iestādes nolikumam;

13.2.nodrošināt pirmsskolas izglītības iestādes nolikumā noteikto funkciju, mērķu un uzdevumu izpildi;

13.3.nodrošināt pirmsskolas izglītības programmas īstenošanu;

13.4.nodrošināt labvēlīgu vidi bērnu intelektuālai, emocionālai, fiziskajai, garīgajai un bērna personības vispusīgai attīstībai;

13.5.nodrošināt iestādes audzēkņu dzīvībai un veselībai drošu vidi;

13.6.nodrošināt iestādes audzēkņu ēdināšanu un medicīnisko aprūpi;

13.7.organizēt bērnu reģistrēšanu rindā, uzņemšanu iestādē un atskaitīšanu no iestādes;

13.8.nodrošināt grupu apgādi ar mācību līdzekļiem un rotaļļietām, kas veicina iestādes audzēkņu aktīvu, pedagoģiski un psiholoģiski vispusīgu attīstību; nodrošināt pedagoģiskā procesa organizāciju un pedagoģiskā darba kvalitāti;

13.9.sasaukt iestādes pedagoģiskās padomes sēdēs un vadīt tās darbu;

13.10.izstrādāt iestādes darbību reglamentējošus dokumentus un iepazīstināt ar tiem darbiniekus;

13.11.atbildēt par iestādes finanšu līdzekļu un materiālo resursu racionālu izmantošanu, izstrādāt iestādes budžeta projektu, kontrolēt un nodrošināt lietderīgu finanšu līdzekļu izlietošanu;

13.12.nodrošināt iestādes lietvedības, personāla lietvedības un arhīva kātošanu atbilstoši normatīvo aktu prasībām;

13.13.slēgt saimnieciskos, iepirkuma, darba līgumus u.c. līgumus iestādes darbības nodrošināšanai;

1. Prasības pretendentiem:
	1. atbilstība Izglītības likumā un Bērnu tiesību aizsardzības likumā noteiktajām prasībām strādāt par pedagogu;
	2. izglītība atbilstoši Izglītības likumā un Ministru kabineta noteikumos par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību noteiktajām prasībām;
	3. valsts valodas zināšanas augstākajā līmenī atbilstoši Valsts valodas likuma prasībām un vēlamas vismaz vienas Eiropas Savienības oficiālās valodas prasmes profesionālai darbībai nepieciešamā apjomā;
	4. vismaz triju gadu pedagoģiskā darba pieredze izglītības jomā vai izglītības vadības darbā (darbs izglītības iestādes vadītāja vai vadītāja vietnieka darbā vai cits darbs, ja tas saistīts ar izglītības jomas administrēšanu);
	5. pieredze finanšu plānošanā, finansējuma izlietošanas kontrolē;
	6. pieredze personāla vadībā;
	7. zināšanas iestādes darba organizācijā (darba likumdošana, lietvedība, personāla vadība, budžeta plānošana, finanšu jautājumi, publiskie iepirkumi) un šo jomu reglamentējošu normatīvu aktu pārzināšana;
	8. mācību un audzināšanas darba satura un metodikas pārzināšana;
	9. zināšanas un izpratne izglītības iestāžu finansēšanas jautājumos, zināšanas par izglītības iestādi reglamentējošiem normatīvajiem aktiem;
	10. spēja motivēt darbiniekus, prasme vadīt komandu, strādāt komandā, labas organizatora spējas un sadarbības prasmes, disciplinētība, precizitāte un augsta atbildības sajūta, laba saskarsmes kultūra.
	11. vēlamas zināšanas publiskā iepirkuma organizēšanā;
2. Konkursā var piedalīties un par uzvarētāju kļūt pilngadīgs Latvijas Republikas pilsonis, kurš iesniedzis pieteikumu kopā ar visiem nepieciešamajiem pretendentu atlases dokumentiem un atbilst Konkursa pretendentu atlases kritērijiem.
3. Pieteikumu ar norādi “Konkursam uz Dagdas pilsētas pirmsskolas izglītības iestādes “Saulīte” vadītāja amatu” var iesniegt personīgi, ar pasta starpniecību vai elektroniski. Personīgi pieteikumu iesniegt Dagdas pilsētas un pagastu apvienībā pie sekretāres, apvienības darba laikā. Ar pasta starpniecību, adresējot sūtījumu Dagdas pilsētas un pagastu apvienībai, Alejas iela 4, Dagda, Krāslavas novads, LV-5674. Elektroniski, nosūtot uz e-pasta adresi dagda@dagda.lv.
4. Pieteikums jāiesniedz vai jānodrošina tā iesūtīšana līdz 2021.gada 29.oktobrim (ieskaitot), pēc šī termiņa saņemtie pieteikumi netiek vērtēti.
5. Pieteikums satur šādus dokumentus:
	1. motivētu pieteikumu;
	2. dzīves gaitas aprakstu (Curriculum Vitae);
	3. izglītību un papildus apmācību apliecinošu dokumentu kopijas;
	4. citus dokumentus, kas apliecina pretendentam izvirzīto prasību izpildi;
	5. redzējumu izglītības iestādes darbības organizēšanu un attīstības prioritātēm tuvākajos 2 (divos) gados, turpmāko attīstības virzību, problēmām un risinājumiem (ne vairāk kā divas A4 formāta lapaspuses).
6. **Pieteikumu izskatīšana, vērtēšanas kritēriji, lēmuma pieņemšana**
7. Komisija vērtēšanu veic divās kārtās:
	1. pirmajā kārtā pēc pieteikumu iesniegšanas termiņa beigām atlasa tos pieteikumus, kuros ir visi Konkursa nolikumā noteiktie dokumenti un izvērtē iesniegtos dokumentus saskaņā ar šī nolikuma 20.punktu;
	2. komisijas sekretārs telefoniski paziņo intervijas norises laiku un vietu tiem pretendentiem, kuri izturējuši pirmo atlases kārtu un tiek aicināti uz interviju;
	3. otrajā kārtā tiek vērtēta pretendenta atbilstība iesniegtajam rakstiskajam materiālam (zināšanas iestādes darba organizācijā, mācību un audzināšanas darba satura un metodikas pārzināšana, zināšanas un izpratne izglītības iestāžu finansēšanas jautājumos, zināšanas par izglītības iestādi reglamentējošiem normatīvajiem aktiem, zināšanas publiskā iepirkuma organizēšanā, pieredze finanšu plānošanā, personāla vadībā, prezentācijas prasmes, prasme paust savu viedokli, saskarsmes un komunikācijas prasmes, spēja sniegt kompetentas atbildes uz komisijas jautājumiem un redzējums par izglītības iestādes darbības organizēšanu, attīstības prioritātēm, turpmāko attīstības virzību, problēmām un risinājumiem.
8. Pirmajā kārtā Komisija izvērtē visu pretendentu iesniegto dokumentu atbilstību pamatprasībām. Priekšrocības komisijas locekļi vērtē individuāli, punktu sistēmā:
	1. izglītība (maksimālais punktu skaits 12):
		1. augstākā pedagoģiskā izglītība – 6 punkti;
		2. pirmsskolas izglītības pedagoga kvalifikācija – plus 4 punkti;
		3. maģistra grāds – plus 2 punkti);
	2. profesionālā darba pieredze (maksimālais punktu skaits 12)

20.2.1.izglītības iestādes vadītāja vai vadītāja vietnieka amatā – līdz 6 punktiem;

20.2.2.cita pieredze, ja tā saistīta ar izglītības jomas administrēšanu – līdz 3 punktiem;

* + 1. pedagoga darba pieredze – līdz 3 punktiem;
	1. motivācijas vēstule (maksimālais punktu skaits 2);
	2. redzējums par izglītības iestādes darbības organizēšanu attīstības prioritātēm tuvākajos 2 (divos) gados, turpmāko attīstības virzienu, problēmām un risinājumiem – līdz 5 punktiem.
1. Maksimāli iespējamais punktu skaits pirmajā kārtā – 31 punkts.
2. Ja Komisija konstatē, ka kandidāts neatbilst kādai nolikumā izvirzītajai prasībai, kandidāts tiek izslēgts no tālākas dalības Konkursā.
3. Dalībai otrajā kārtā (intervijā) tiek uzaicināti kandidāti, kuri Konkursa pirmajā kārtā ieguvuši vismaz 16 punktus no pirmajā kārtā iespējamo punktu skaita.
4. Otrajā kārtā (intervijā) Komisija izvērtē pretendenta atbilstību iesniegtajam rakstiskajam materiālam pēc šādiem kritērijiem:

24.1. redzējums par izglītības iestādes darbības organizēšanu, attīstības prioritātēm, turpmāko attīstību un darba efektivitātes uzlabošanu – līdz 5 punktiem (vērtē katrs Komisijas loceklis intervijas laikā);

* 1. zināšanas iestādes darba organizācijā (darba likumdošana, lietvedība, personāla vadība, budžeta plānošana, finanšu jautājumi, publiskie iepirkumi) un šo jomu reglamentējošu normatīvo aktu pārzināšana – līdz 6 punktiem;
	2. mācību un audzināšanas darba satura un metodikas pārzināšana – līdz 3 punktiem;
	3. zināšanas un izpratne izglītības iestāžu finansēšanas jautājumos – līdz 3 punktiem;
	4. zināšanas par izglītības iestādi reglamentējošajiem normatīvajiem aktiem – līdz 3 punktiem;
	5. zināšanas publiskā iepirkuma organizēšanā – līdz 3 punktiem;
	6. pieredze finanšu plānošanā, finansējuma izlietošanas kontrolē – līdz 3 punktiem;
	7. pieredze personāla vadībā – līdz 3 punktiem;
	8. prezentācijas prasmes, prasme paust savu viedokli – līdz 3 punktiem;
	9. saskarsmes un komunikācijas prasmes – līdz 3 punktiem;
	10. pretendenta spēja sniegt kompetentas atbildes uz amata pienākumu pildīšanai atbilstošiem jautājumiem – līdz 3 punktiem (vērtē katrs Komisijas loceklis intervijas laikā);
1. Katrs Komisijas loceklis vērtē katru pretendentu individuāli pēc nolikuma nosacījumiem
2. Katram Komisijas loceklim ir tiesības dot individuāli papildus līdz 3 vērtējuma punktiem, rakstiski pamatojot savu vērtējumu. Savu viedokli Komisijas loceklis intervijas laikā, vai tūlīt pēc tam, ieraksta pretendenta izvērtēšanas lapā un apliecina ar parakstu.
3. Maksimāli iespējamais punktu skaits otrajā kārtā 41 punkts.
4. Ja vairāki pretendenti saņēmuši vienādu lielāko punktu skaitu, Komisija organizē papildus atlases kārtu par kuras kārtību vienojas Komisijas sēdē.
5. Komisijas locekļiem ir tiesības uzdot jautājumus pretendentam, kas saistīti ar iepriekšējo darba pieredzi, zināšanām, problēmsituāciju analīzi, inovācijām u.c.
6. Pretendenta konkursa rezultātu veido pirmajā un otrajā kārtā iegūtā individuālā vērtējuma kopējais vidējais punktu skaits. Par piemērotāko amata kandidātu tiek uzskatīts tas pretendents, kas saņem lielāko vidējo punktu skaitu.
7. Komisija pieņem galīgo lēmumu bez pretendentu klātbūtnes un par rezultātiem paziņo katram pretendentam rakstveidā, nosūtot atbildi uz elektronisko pasta adresi piecu darba dienu laikā pēc Komisijas lēmuma pieņemšanas. Atbilde par Konkursa rezultātiem tiek sniegta uz interviju aicinātajiem pretendentiem.
8. Komisijas apstiprināto pretendentu Komisijas priekšsēdētājs virza uz Krāslavas novada pašvaldības domes sēdi apstiprināšanai amatā.
9. **Nobeiguma jautājumi**

33. PII vadītāja amata Konkursa nolikums sagatavots uz 6 lapām ar 2 pielikumiem;

 1.pielikums “Pretendentu pirmās kārtas vērtēšanas anketa”;

 2.pielikums “Pretendentu otrās kārtas vērtēšanas anketa”.

34. Pretendentu iesniegtie pieteikumi tiek reģistrēti pieteikumu saņemšanas reģistrā, norādot vārdu, uzvārdu, datumu un laiku.

35. Visi iesniegtie dokumenti paliek Dagdas pilsētas un pagastu apvienības rīcībā, tiem tiek piešķirts konfidenciāls raksturs.

36. Ja Konkursa norise ir bijusi nesekmīga (nav pieteicies neviens pretendents, pieteikušos pretendentu profesionālā sagatavotība neatbilst izvirzītajām prasībām un par to pieņemts Komisijas lēmums, Komisijas ieteikto pretendentu neatbalsta Krāslavas novada pašvaldība, Izglītības un zinātnes ministrija nesaskaņo pretendenta kandidatūru), tiek izsludināts atkārtots Konkurss.

Pašvaldības domes priekšsēdētājs G.Upenieks

 **1.pielikums**

Atklātā konkursa nolikumam

Dagdas pilsētas pirmsskolas izglītības iestāde “Saulīte”

vadītāja amata pretendenta atlasei

**Pretendentu pirmās kārtas vērtēšanas anketa**

|  |
| --- |
| Pretendents \_\_\_\_\_\_\_\_\_\_\_\_\_\_\_\_\_\_\_\_\_\_ |
| (vārds, uzvārds) |
| Vērtētājs \_\_\_\_\_\_\_\_\_\_\_\_\_\_\_\_\_\_\_\_\_\_ |
| (vārds, uzvārds) |

Maksimālais iespējamais punktu skaits pirmajā kārtā - 31

|  |  |
| --- | --- |
|  | **Vērtējums** |
| 1. | **Izglītība** |  |
| 1.1. | augstākā pedagoģiskā izglītība; | 6 punkti |  |
| 1.2. | Pirmsskolas izglītības pedagoga kvalifikācija; | +4 punkti |  |
| 1.3. | maģistra grāds  | +2 punkti |  |
| 2. | **Profesionālā darba pieredze** |  |
| 2.1. | Pieredze izglītības iestādes vadītāja vai vadītāja vietnieka amatā (vērtē pieredzi pēdējo 3 gadu laikā) | par katru gadu 2 punkti (maksimālais punktu skaits 6 punkti) |  |
| 2.2. | Cita pieredze, ja tā saistīta ar izglītības jomas administrēšanu (vērtē pieredzi pēdējo 3 gadu laikā) | par katru gadu 1 punkti (maksimālais punktu skaits 3 punkti) |  |
| 2.3. | Pieredze pedagoga darbā | par katru gadu 1 punkti (maksimālais punktu skaits 3 punkti) |  |
| 3.  | **Motivācijas vēstule** | līdz 2 punktiem |  |
| 4. | **Apraksts par redzējumu** Izglītības iestādes darbības organizēšanai, attīstības prioritātēm, attīstības virzību | līdz 5 punktiem |  |
| **Kopā** |  |

|  |  |
| --- | --- |
| Komisijas loceklis: \_\_\_\_\_\_\_\_\_\_\_\_\_\_ |  \_\_\_\_\_\_\_\_ |
| Vārds, uzvārds |  paraksts |
| Datums: \_\_\_\_\_\_\_\_\_\_\_ |  |

 **2.pielikums**

Atklātā konkursa nolikumam

Dagdas pilsētas pirmsskolas izglītības iestāde “Saulīte”

vadītāja amata pretendenta atlasei

**Pretendentu otrās kārtas vērtēšanas anketa**

|  |
| --- |
| Pretendents \_\_\_\_\_\_\_\_\_\_\_\_ |
| (vārds, uzvārds) |
| Vērtētājs \_\_\_\_\_\_\_\_\_\_\_\_ |
| (vārds, uzvārds) |

Maksimālais iespējamais punktu skaits otrajā kārtā – 41 punkts.

|  |  |
| --- | --- |
|  |  **Vērtējums** |
| 1. | Redzējums par izglītības iestādes darbības organizēšanu, attīstības prioritātēm, turpmāko attīstību un darba efektivitātes uzlabošanu (vērtē katrs komisijas loceklis intervijas laikā); | līdz 5 punktiem |  |
| 2. | Zināšanas iestādes darba organizācijā | līdz 6 punktiem |  |
| 3. | Mācību un audzināšanas darba satura un metodikas pārzināšana | līdz 3 punktiem |  |
| 4. | Zināšanas un izpratne izglītības iestāžu finansēšanas jautājumos | līdz 3 punktiem |  |
| 5. | Zināšanas par izglītības iestādi reglamentējošajiem normatīvajiem aktiem | līdz 3 punktiem |  |
| 6. | Zināšanas publiskā iepirkuma organizēšanā | līdz 3 punktiem |  |
| 7. | Pieredze finanšu plānošanā, finansējuma izlietošanas kontrolē | līdz 3 punktiem |  |
| 8. | Pieredze personāla vadībā | līdz 3 punktiem |  |
| 9. | Prezentācijas prasmes, prasme paust savu viedokli | līdz 3 punktiem |  |
| 10. | Saskarsmes un komunikācijas prasmes | līdz 3 punktiem |  |
| 11. | Spēja sniegt kompetentas atbildes uz Komisijas jautājumiem | līdz 3 punktiem |  |
| 12. | Individuāli piešķirtie punkti | līdz 3 punktiem |  |
| **Kopā** |  |

Komisijas loceklis:\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Vārds, uzvārds paraksts

Datums: \_\_\_\_\_\_\_\_\_\_\_\_\_\_\_\_\_\_\_\_